Z A P I S N I K
13. sjednice Vijeća Mjesnog odbora Markuševec,
održane u četvrtak, 29. lipanj 2022. 
u prostorijama DD Markuševec, Zagreb, Trg sv. Šimuna 5
s početkom u 18:00 sati



NAZOČNI ČLANOVI VIJEĆA:
Tomislav Antolović, Josip Kobasić, Brankica Habijanec, Lobel Machala, Nenad Cebić, Antonio Grivić.

NENAZOČNI ČLANOVI VIJEĆA:
Marko Đukić.

OSTALI NAZOČNI:
Nitko.

Predsjedava: Tomislav Antolović, predsjednik Vijeća
Zapisnik vodi: Brankica Habijanec
Predsjednik usvaja Zapisnik 12. sjednice Vijeća održane 25. svibnja 2022. na temelju jednoglasnog slaganja svih prisutnih vijećnika, te otvara 13. sjednicu Vijeća Mjesnog odbora Markuševec.



D N E V N I   R E D

1. Usvajanje prioriteta planova malih komunalnih akcija mjesnih odbora 2023.
2. Godišnji izvještaj o izvršenju financijskog plana - usvajanje izvještaja
3. Tekuća problematika
4. Pitanja, prijedlozi i obavijesti


Ad.1. Usvajanje prioriteta planova malih komunalnih akcija mjesnih odbora 2023.

Vijećnici jednoglasno traže popis malih komunalnih akcija koje su već realizirane, koje su u postupku realizacije i koje će se odraditi u tekućoj godini. U skladu s time ćemo predložiti nove komunalne akcije.
Molimo spisak traženih statusa komunalnih akcija da na sljedećoj sjednici se donese novi plan komunalnih akcija.
[bookmark: _GoBack]T. Antolović predlaže dodatnu komunalnu akciju: proširenje ceste kojoj se iz Bačuna izlazi na Markuševečku cestu. Dio ceste kojom se iz Bačuna izlazi na Markuševečku cestu je jako nesiguran za izlazak automobila. 
Isto tako traži se proširenje ceste kojom se izlazi/ulazi u Petare.


A.d. 2. Godišnji izvještaj o izvršenju financijskog plana - usvajanje izvještaja

Vijećnici jednoglasno usvajaju godišnji izvještaj o izvršenju financijskog plana.


A.d. 3. Tekuća problematika

Vijećnici jednoglasno ulažu kritiku na odvoz otpada na području MO Markuševec. Vijećnici izvješćuju da je zaprimljeno mnoštvo prigovora građana na odvoz otpada. Ne odvozi se redovito što pod ekstremno visokim temperaturama stvara smrad i potencijalne zaraze. 
Vijećnici zaključuju da nezadovoljstvo građana se može umanjiti transparentnim, javno dostupnim informacijama o planu odvoza po ulicama MO Markuševec (građani su voljni imati razumijevanje za rjeđi odvoz ali komunikacija od strane Čistoće je potrebna) ili smanjenim obračunima na računima građanstva.

T. Antolović prenosi informaciju da se traži adekvatan prostor koji će biti improvizirani vrtić na području MO Markuševec. 
T. Antolović izvješćuje da je ravnateljica vrtića predložila DD Bidrovec kao objekt gdje bi se složile grupe vrtića.

Vijećnici se jednoglasno donijeli odluku da su suglasni da se DD Bidrovec da na korištenje DV Markuševec.


A.Grivić i J.Kobasić ističu da prihvat u lokalni vrtić i starački dom Markuševec trebaju biti prioritetno po mjestu stanovanja. 

Vijećnici na temelju prigovora građana na neodržavanje zelenila oko DD Bidrovec traže nadležan GU za obrazovanje i sport da uredi područje. Potrebno je pokositi i smanjiti divljanje vegetacije.

A.d. 4. Pitanja, prijedlozi i obavijesti

Zaprimljen je mail Gordane Bešlić koja se informira o statusu realizacije uvođenja mini bus linije na relaciji - Dešćevec, Jordanići, Fuljatkov breg i Hadžići.
T.Antolović je proslijedio mail Gradskoj četvrti Podsljeme te zatražio povratne informacije. Očekuju se povratne informacije i od ZET-a.
Vijećnici MO Markuševec traže sastanak sa odgovornima iz ZET-a vezano za plan uvođenja mini bus linije.

B. Habijanec izvješćuje da će ići na sastanak sa Dejanom Jaićem u GU za poljoprivredu vezano za zaštitu od divljači.

Vijećnici MO Markuševec traže povratne informacije u kojem stadiju je projekt rekonstrukcije centra/rotora Markuševec. 

J. Kobasić i T. Antolović izvješćuju o Vatrogasnom društvu. Prostorije su očišćene, ofarbana vrata, čeka se nabavka opreme te je potrebno stažiranje 10 ispitanih vatrogasaca koji će kao operativci tvoriti društvo.


Dovršeno u 18:40 sati.

KLASA: 024-08/22-003/1320
URBROJ: 251-13-11-2-22-2
U Zagrebu, 29. lipnja 2022.

Zapisničarka: 
Brankica Habijanec

